**Թրոլդհաուգեն** (նորվ.՝ Troldhaugen, *թարգմ.՝ Տրոլների բլուր*), նորվեգացի կոմպոզիտոր Էդվարդ Գրիգի առանձնատունը, որը գտնվում է կոմպոզիտորի հայրենի Բերգեն քաղաքի մոտ։ Գրիգը և իր կինը թաղվել են տան մոտ գտնվող բլրի վրա։ Առանձնատունը, կալվածքները ներկայումս հանդիսանում են Գրիգի թանգարանի մաս։

Գրիգը հաճախ իր տունը անվանում էր իր լավագույն ստեղծագործություն, որի շինարարությանը անձամբ մասնակցել է։ Շինությունը նախագծվել է կոմպոզիտորի զարմիկ, տաղանդավոր ճարտարապետ Շակոմ Բուլեմի կողմից։ Առանձնատունը կառուցվել է այն ժամանակների համար մոդայիկ վիկտորյան ոճով՝ ծածկապատշգամբով և աշտարակով։ Աշտարակի ծայրին ամրացվել է դրոշակիր, որի վրա տեղադրվել է Նորվեգիայի դրոշը, ինչը նշանակում էր, որ Գրիգը տանն է եղել։ Մեծ պատուհանները հնարավորություն են ընձեռել ըմբոշխնել գեղեցիկ բնությամբ նույնիսկ տան ներսից, ինչպես նաև առանձնատունը դարձրել են լուսավոր։ 4 մետր բարձրությամբ առաստաղներով սենյակները, հարմարավետ կահույքը և պատուհաններից բացվող հրաշալի տեսարանները հնարավորություն են տալիս այցելուներին իրենց զգալ հարմարավետ և ստանալ դրական լիցքեր։ Առաջին հարկը բաց է այցելուների համար և ներառում է հիշատակի սենյակը, հյուրասենյակը, ճաշասենյակը և ծածկապատշգամբը։

Առանձնատնից քիչ հեռու Գրիգը կառուցել է փոքրիկ խրճիթ, որը առավել հայտնի է Կոմպոզիտորի խրճիթ անունով։ Այնտեղ նա առանձնանում էր և ստեղծագործում։

1985 թվականին առանձնատնից ոչ շատ հեռու կառուցվեց Թրոլդհաուգեն համերգասրահը, որի մուտքի մոտ տեղադրված է Գրիգի «Ինգեբրիգտա Վիկա» ստեղծագործությանը նվիրված հուշարձան։ Յուրաքանչյուր տարի համերգասրահում կազմակերպվում է դասական երաժշտությանը նվիրված շուրջ 300 համերգ։ 

Թանգարանի նոր շենքը կառուցվել է 1995 թվականին։ Այնտեղ 2007 թվականին բացվեց ցուցահանդես նվիրված հայտնի կոմպոզիտորի ստեղծագործական և անձնական կյանքին։ Տարածքում է գտնվում նաև վարչական շինությունը, հուշանվերների խանութը, համերգասրահը, Կոմպոզիտորի խրճիթը, ինչպես նաև նրա ու իր կնոջ գերեզմանը։

Պատկերասրահ
-----------

* Գրիգի և իր կնոջ գերեզմանը ՏրոլդհաուգենումԳրիգի և իր կնոջ գերեզմանը Տրոլդհաուգենում
* ՏրոլդհաուգենՏրոլդհաուգեն
* Տրոլդհաուգենի համերգասրահըՏրոլդհաուգենի համերգասրահը

Գրականություն
-------------

* Torsteinson, Sigmund (1978) *Femti ar med Troldhaugen: Glimt fra museumstiden 1928-1978* (Gyldendal)
* Torsteinson, Sigmund (1960) *Troldhaugen med en kort biografi om Edvard Grieg* (John Grieg)
* Kayser, Audun (1980) *Troldhaugen: Nina and Edvard Griegs home* (John Grieg)
* Nordhagen, Per Jonas (1992) *Bergen Guide & Handbook* (Bergensia-forlaget) ISBN 82-91104-01-8

Ծանոթագրություններ
------------------

1. 1 2  Էդվարդ Գրիգի կենսագրույթունը Բրիտանիկա հանրագիտարանում: (անգլերեն)
2. 1 2 3  "Թանգարանի պաշտոնական կայքի տեղեկատվական նյութեր։". Արխիվացված է the original 2022 թ․ հունվարի 5-ին. Retrieved 2016 թ․ նոյեմբերի 17. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  Дом-музей Эдварда Грига Тролльхауген. Archived 2016-12-12 at the Wayback Machine. (ռուսերեն)
4. 1 2 3  Эдвард Хагеруп Григ /биография/. (ռուսերեն)

Արտաքին հղումներ
----------------

* Թրոլդհաուգենի պաշտոնական կայք: (նորվեգերեն)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ նորվեգական |
|  |
| 

|  Չափորոշչային վերահսկողություն |
| --- |
|  |
| BIBSYS: 90924186 · GND: 10026722-1 · ISNI: 0000000107451937 · LCCN: n2004069425 · NKC: ko2004233428 · VIAF: 153811210 · WorldCat VIAF: 153811210 |

 |

 |